Maleagi 2:10-17 Dit is nou omtrent 30 jaar gelede. Ons hoor dat vir ons baie skielik ’n vriend sy vrou verlaat het. Hy is saam met ’n vrou wat baie jonger as hom gaan saamwoon. Ek het met hom gaan praat. Hoe is dit moontlik dat hy hierdie ding doen terwyl hy sy eie vrou en kinders het? Hy vertel hoe hy hierdie jonger vrou goed leer ken het toe hulle saam by evangelisasieprojekte betrokke was. Hulle kan saam so goed oor die lewe met Christus praat. Ek vra baie vriendlik en met ’n bewoë hart: “Maar die Here Jesus wil tog dat jy in liefde trou bly aan jou eie vrou? Dit is tog wat die Here Jesus o.a. in die Bergrede leer?”
Later het ek in die gemeentes wat ek gedien het meerdere kere dieselfde argumente gehoor. Jy kan hulle nog steeds hoor! Nou net ’n opmerking oor die eerste dat Dawid tog ’n man was waarvan die HERE gehou het. Hoekom het die HERE van Dawid gehou? Omdat hy berou gehad het en met die sondes in sy lewe het wil breek. Hy was die man wat met sy hart gesê het: “Teen U alleen het ek gesondig en gedoen wat verkeerd is in U oë, sodat U regverdig kan wees as U spreek, rein as U gerig hou.” Ps 51:6